**РАЙОННА ПРОКУРАТУРА ГРАД ТРЪН**

**/за служебно ползване/**

**О Т Ч Е Т Е Н Д О К Л А Д**

**ЗА ДЕЙНОСТТА НА РАЙОННА ПРОКУРАТУА**

**ГРАД ТРЪН ЗА 2018 ГОДИНА**

**21 януари 2019г.**

**Раздел I – Обобщени изводи за дейността на прокуратурата и разследващите органи**

***1.Резултати и тенденции в противодействието на престъпността.***

Територията на Община – Трън обхваща един град и 51 бр. населени места, които са разположени на територия от 638 кв.м.

Обслужваната от РУ МВР – Трън територия граничи с териториите обслужване от РУ МВР – Сливница, РУ МВР - Брезник, ПУ – Земен и ОД МВР – Кюстендил. В продължение на 62км. от територията на общината се простира границата на РБългария с РСърбия. На преминаващия през Община Трън път II-63 e разположен ГКПП – Стрезимировци, обслужван от ГПУ – Трън.

Определящо за нивото на средата за сигурност през 2017г. на територията на Община – Трън е:

-в селата на територията на общината живеят предимно възрастни и самотни хора, което се дължи на липсата на препитание за местното население, а в същото време е и предпоставка за извършване на престъпление, предимно кражби от изоставени и необитавани, през зимния сезон къщи/вили.

-липсата на развита икономика – единственият работещ отрасъл е дърводобива, при който дървообработващите фирми наемат както работници от Община – Трън, така и работници /предимно от ромски произход/ от общините Монтана, Велинград и Кюстендил, което допълнително усложнява оперативната обстановка.

-високата степен на неграмотност на част от населението, която води до инертност, липса на волеви качества и морални задръжки.

-завишена възможност за пътна комуникация с всички съседни райони, поради наличието на голяма мрежа от третокласни и четвъртокласни пътища, което е предпоставка за „гастролиращи“ извършители на противоправни деяния.

Като граничен район, част от територията, обслужвана от РУ-Трън е външна граница на Европейския съюз, което обстоятелство налага повишаване качеството на работа и по-добро сътрудничество между служителите от РУ – Трън и Гранична полиция.

През 2018г. се наблюдава значително намаляване на трафика на лица с чуждо гражданство извън Европейския съюз, които правят опити за нелегално преминаване на границата с РСърбия.

С цел предотвратяване на опитите за преминаване на държавната граница и през 2018г. РУ МВР – Трън и ГПУ – Трън си взаимодействат, като по предварително изготвен план ежемесечно се изготвят графици за съвместни полицейски наряди в отдалечените погранични населени места на територията на общината. Редовно се провеждат разговори и беседи, както с населението, така и с ръководителите на държавни, обществени и учебните заведение, за предотвратяване на предпоставките за „трафик на хора“ на територията на общината.

Охраната на държавната граница се осъществява от гранични патрулни наряди, оборудвани с необходимите технически средства, както на самата граница, така и в дълбочина на граничната зона, провеждане на разговори с местните жители за придобиване на изпреварваща информация, относно предотвратяване на каналджийската дейност в района.

През отчетния период, в сравнение с минали години, няма опити за незаконно пренасяне на акцизни стоки /предимно цигари/ в зоната за отговорност на ГПУ-Трън.

Проблем при разследването и през изминалата 2018г. продължава да бъде обстоятелството, че предмет на посегателство стават стари, изоставено от години къщи в региона, чийто собственици отдавна са изгубили интерес към имотите си. Другият проблем свързан с разкриваемостта на кражбите, извършване през есенно-зимния сезон е това, че заявителските материали в РУ МВР постъпват късно /обикновено през пролетта или лятото/ и по този начин се възпрепятства провеждането на бързи ОИМ за установяване извършителя на деянието.

И през 2018г. служителите, работещи по линия на КАТ са използвали разнообразни форми на контрол и въздействие върху участниците в движението, с цел намаляване на пътно-транспортните произшествия и управлението на МПС след употреба на МВР.

Основните приоритети в работата на служителите от РУ МВР-Трън и през изминалата 2018г. са следните:

-подобряване средата за сигурност в обслужваната територия;

-намаляване на престъпленията срещу личността и собствеността на гражданите и ефективно противодействие на „битовата престъпност“;

-ефективно противодействие на организираната престъпност по линия на контрабандата;

-повишаване на контрол и организация на движение по пътищата за отстраняване на негативните явления – управление на МПС след употреба на алкохол и без СУМПС;

-противодействие на незаконната миграция;

-противодействие на незаконната сеч и кражбите на дървен материал от горските масиви.

През настоящият отчетен период е налице добро сътрудничество между прокурора от РП-Трън и служителите от РУ МВР – Трън и ГПУ – Трън за разкриване на престъпленията.

През 2018г. прокурорът от РП-Трън в съответствие с правомощията си по НПК е осъществявал постоянно ръководство и надзор върху дейността на разследващите органи по наблюдаваните досъдебно производства.

РП-Трън по досъдебните производства е работила с разследващи полицаи от ОД МВР – Перник, РУ МВР – Трън и ГПУ – Калотина. Тук като проблем може да се посочи липсата на разследващ полицай към ГПУ – Трън, което е пречка за своевременно извършване на процесуално-следствени действия по досъдебните производства.

В работата по досъдебните производства взаимодействието между прокурора и разследващите полицаи е много добро. Добро е и взаимодействието между служителите от РУ МВР – Трън и от ГПУ – Трън.

Екипният принцип на работа между отделните институции е гарант за качество на изработените преписки и дела. Може да се отбележи, че екипния принцип на работа се прилага ежедневно в работата по досъдебните производства и преписките, тъй като разследващите полицаи и полицейските служители редовно докладват извършените действия по разследването на наблюдаващия прокурор и той от своя страна дава указания по всеки възникнал проблем или въпрос от тяхна страна.

Проблеми при разследването се изразяват предимно при призоваването на свидетели, установяването на собствениците, респ. техните наследници, в случаите на кражби от изоставени къщи в някои от селата в общината. Територията на Община – Трън е най-голяма в Пернишка област. Отдалечеността на отделните селища от общинския център е също голяма, което се явява обективна даденост при работата по разследването. Продължава практиката полицейските органи на МВР да извършват действия по чл.212, ал.2 от НПК, т.е. да започват досъдебни производства с първоначалните процесуално-следствени действия, а не винаги да се разчита на разследващите полицаи.

***2.Необходими мерки и законодателни промени.***

- комплектоване и попълване на щата за служители и разследващи органи в РУП-Трън и ГПУ-Трън;

- активизиране на дейността по разкриване на престъпленията и повишаване на процента на разкриваемост, непрекъснат контрол върху дейността при предварителните проверки и воденето на ДП;

- организация на взаимодействието- организиране на периодични срещи с РУ на МВР, Граничен полицейски участък, митнически органи на ГКПП- Стрезимировци, Държавно горско стопанство и Общинско предприятие „Трънска гора“ към Община-Трън, с оглед извършването на ефективни първоначални и неотложни следствени действия;

- подобряване качеството на прокурорските актове, с оглед недопускане и ограничаване на броя на отменени постановления, върнати дела и оправдателни присъди.

**РАЗДЕЛ II**

**ДЕЙНОСТ НА ТЕРИТОРИАЛНИТЕ ПРОКУРАТУРИ**

**I.Досъдебна фаза**

***1.Преписки. Проверки по чл.145 от ЗСВ – срочност, резултати, мерки.***

През отчетния период в РП-Трън са наблюдавани общо 171 бр. преписки по следствен надзор, от които 167 бр. са новообразуваните и останали от предходната година - 4 бр.

За сравнение с предходните години:

2016г. – 176 бр.

2017г. – 147 бр., т.е. наблюдава се увеличение на преписките по следствен надзор в сравнение с предходната 2017г. със 16,33%.

През отчетната 2017г. прокурора от РП-Трън е решил 164 бр. преписки, като всички произнасяния са в законоустановените срокове.

Останали са 7 бр. нерешени преписки, от които при прокурор за произнасяне са 4 бр. и 3 бр. са неприключени от полицейските органи.

Неприключени прокурорски преписки от предходен период в прокуратурата няма.

По 118 бр. преписки прокурора се е произнесъл с постановления за отказ да се образува наказателно производство при наличието на хипотезата на чл.21, ал.1, т.1 от НПК.

Единадесет броя от постановленията за отказ са обжалвани пред по-горестоящата прокуратура - Окръжна прокуратура гр.Перник.

И единадесетте броя постановления за отказ са потвърдени от прокурор от ОП-Перник.

 През 2018г. прокурора от РП-Трън е образувал 14 бр. досъдебни производства по предварителни проверки по ЗСВ.

Вследствие на оказаното съдействие от страна на ръководството на РУ МВР – Трън при посещение на местопроизшествие от полицейските служители и при наличието на явни данни за извършено престъпление са извършване неотложни следствени действия – оглед на местопроизшествие с установяване и изземване на веществени доказателства и следи, кое е от основно значение за разкриване на извършителите на съответните престъпления.

***2.Следствен надзор***

**2.1.Обобщени данни по видове досъдебни производства и съобразно систематиката по НК, вкл. по отношение на пострадалите лица и на ощетените юридически лица от престъпления.**

През 2018г. прокурорите от РП-трън са наблюдавали 141 бр. досъдебни производства, от които 51 бр. са новообразувани. Към края на отчетният период 8 бр. досъдебни производства са в законоустановения срок за разследване при разследващ полицай.

За сравнени с предходните години:

2016г. – 150 бр. наблюдавани ДП;

2017г. – 112 бр. наблюдавани ДП, т.е. наблюдава се увеличение на наблюдаваните досъдебни производства спрямо 2017г. с 25,90 %.

Новообразуваните досъдебни производства, наблюдавани от РП-Трън по глави и текстове от НК са както следва:

-По Глава II от НК „Престъпления против личността“ са разследвани 4 бр. досъдебни производства, т.е. през настоящия отчетен период делата по тази глава са се увеличили с 33,34 %, в сравнение с 2017г.- 3 бр. дела. От тях:

\*по чл.127 от НК – 2 бр. с пострадали лица двама мъже;

\*по чл.129 от Нк – 1 бр. с пострадало лице един мъж;

\*по чл.144 от НК – 1 бр. с пострадало лице една жена.

-По глава V от НК - „Престъпления против собствеността“ са наблюдавани 25 бр. новообразувани досъдебни производства. За сравнение с 2017г. / 21 бр. ДП/ престъпления по тази глава, се наблюдава увеличение с 19,05%.

\*по чл.194 от НК – 9 бр. с девет пострадали лица / шест мъже, една жена и две юридически лица/.

\*по чл.195 от НК – 10 бр. с 10 пострадали лица / четирима мъже, пет жени и едно юридическо лице/.

\*по чл.206 – 1 бр. досъдебно производство с едно пострадало лице /юридическо/.

\*по чл.216 от НК – 5 бр. с петима пострадали /четирима мъже и една жена/.

-По глава VI „Престъпления против стопанството“ от НК през отчетната 2018г. са новообразувани 2 бр. досъдебни производства. За сравнение през 2017г. досъдебните производства по тази глава са били 11бр.,т.е наблюдава се намаление на новообразуваните досъдебни производства с 81 %.

\*по чл.234 от НК – едно досъдебно производство с едно пострадало юридическо лице.

\*по чл.235 от НК – едно досъдебно производство с едно пострадало юридическо лице.

-По Глава VIII „Престъпления против дейността на държавни органи, обществени организации и лица, изпълняващи публични функции“ от НК през 2018г. са новообразувани 2 бр. досъдебни производства, за сравнение броя на досъдебните производства по тази глава се запазва / през 2017г. също са наблюдавани 2 бр. досъдебни производства/.

\*по чл.281 от НК – две досъдебни производства.

-по Глава Х „Престъпления против реда и общественото спокойствие“ от НК през 2018г. са образувани две досъдебни производства. За сравнение през 2017г. е водено едно ДП, т.е. наблюдава се увеличение на престъпленията по тази глава от НК.

\*по чл.323 от НК – едно досъдебно производство.

\*по чл.325б от НК – едно досъдебно производство, с едно пострадало лице /жена/.

-По Глава XI „Общоопасни престъпления“ от НК са новообразувани 16 бр. досъдебни производства. Престъпленията и по тази глава са намалели в сравнени с 2017г., когато са наблюдавани 17 бр. досъдебни производства.

\*по чл.330 от НК – едно досъдебно производство с едно пострадало лице /мъж/.

\*по чл.339а от НК – едно досъдебно производство.

\*по чл.343 от НК – едно досъдебно производство.

\*по чл.343б от НК – 6 бр. досъдебни производства.

\*по чл.343в от НК – 5 бр. досъдебни производства.

\*по чл.345 от НК – едно досъдебно производство.

\*по чл.354а от НК – едно досъдебно производство.

Проблем и през тази година продължава да е факта, че много собственици на имоти, които не са ги посещавали с години, сигнализират за извършени престъпления. При този вид сигнали е почти невъзможно да се установят фактите, относно извършените престъпления.

Друг проблем са подаваните сигнали, под формата на констативни протоколи за нерегламентирана сеч от РДГ-Кюстендил, които пристигат месеци след установяване на събитието, което от своя страна води до невъзможност за възстановяване на фактическата обстановка по случаите.

Следва да се отбележи, че динамиката на противоправните деяния на територията на общината е в пряка връзка с трудовата обвързаност на населението. Наблюдава се тенденция за увеличаване на броя на работните места в дърводобива и в селското стопанство, което ангажира по-голяма част от безработното население и оказва позитивно влияние върху средата за сигурност.

През 2018г. в Районна прокуратура гр.Трън не са наблюдавани следствени дела.

През настоящият отчетен период РП-Трън е внесла в РС-Трън три броя Искания за предоставяне на данни от предприятията, предоставящи обществени електронни съобщителни мрежи и/или услуги по реда на чл.159а, ал.1 от НПК във връзка с чл.251г, ал.5 от ЗЕС. Всичките искания са уважени от ТРС.

През 2018г. РП-Трън е внесено едно искане в РС-Трън за вземане на постоянна мярка „Задържане под стража“. Искането е уважено от ТРС и мярката е потвърдена и от ОС-Перник. За сравнение през 2017г. не са внасяни искания за вземане на МНО „Задържане под стража“.

**2.2.Срочност на разследването**

През 2018г. прокурорите от РП-Трън са наблюдавали 141 бр. досъдебни производства, като 6 бр. от тях са останали от предходната 2017г.

Съпоставката с предходните две години води до извода, че спрямо 2017г. броя на наблюдаваните досъдебни производства е нараснал с 25,9%. За сравнение:

-2017г. – наблюдавани 112 бр. ДП

-2016г. – наблюдавани 150 бр. ДП.

От общо наблюдаваните /141 бр./ досъдебни производства 133 бр. са приключени и 8 бр. са останали неприключени при разследващ полицай в края на 2018г., или 6,02 % е относителния дял на неприключените спрямо приключените досъдебни производства. Всичките осем броя от неприключените досъдебни производства в двумесечния срок за разследване.

**2.3.Решени досъдебни производства от прокурор. Видове решения.**

Прокурорите от РП-Трън са решили общо 133 бр. досъдебни производства, което е с 24,30 % повече от решените през 2017г. /107 бр. ДП/, а през 2016г. са решени 125 бр. досъдебни производства.„

Всички произнасяния на прокурорите са в законоустановения срок.

Прекратени са общо 97 бр. досъдебни производства, от които 78 бр. са прекратени поради изтекъл давностен срок.

През отчетният период в РП-Трън са спрени 22 бр. досъдебни производства срещу Неизвестен извършител, като два броя са възобновени и отново спрени срещу Известен извършител. Относителния дял на спрените срещу Известен извършител спрямо всички спрени е 9,09%.

В Районен съд гр.Трън са внесени 13 бр. прокурорски актове, от които един обвинителен акт, 8 бр. споразумения по чл.381 от НПК и 4 бр. Предложения по чл.78а от НК. За сравнение за предходната 2017г. в ТРС са внесени 23 бр. прокурорски акта.

През 2018г. са наблюдавани и решени 11 бр. бързи производства, като 10 бр. от тях са преобразувани в досъдебни производства.

И през 2017г. е продължила работата по спрените досъдебни производства от предходни години. Възобновени и прекратени поради изтекла давност са 78 бр. досъдебни производства.

От прекратените 19 бр. досъдебни производства /без тези прекратени по давност/ 17 бр. са прекратени на основание чл.242, ал.1; вр. чл.21, ал.1, т.1 от НПК.

През 2018г. няма обжалвани постановления за прекратяване пред Районен съд гр.Трън.

Четири броя прекратени досъдебни производства са изискани от Окръжна прокуратура гр.Перник за служебна проверка, като три от тях са потвърдени, а едно прекратяване е отменено и върнато на РП-Трън с дадени указания. Досъдебното производство към края на отчетната 2018г. е неприключено.

През 2018г. се наблюдава увеличение на прекратените досъдебни производства /общо 97 бр./, което се дължи на по-големия брой прекратени ДП по давност /78 бр./, в сравнение с предходните години, когато техния брой е бил както следва:

-през 2016г. са прекратени общо 49 бр.

-през 2017г. са прекратени общо 49 бр.

Трябва да отбележим, че броя на спрените досъдебни производства е намалял. За сравнение:

-за 2018г. спрени – 22 бр.

-за 2016г. спрени – 38 бр.

-за 2017г. спрени – 35 бр., т.е. през 2018г. спрените са с 37,14 % по-малко в сравнение със спрените през 2017г.

През отчетната 2018г. в Трънски районен съд са внесени 13 бр. прокурорски акта, което е значително намаление спрямо предходната година – 43,47%. За сравнение:

-2016г. – 34 бр. прокурорски акта;

-2017г. – 23 бр. прокурорски акта.

От наблюдаваните 141 бр. досъдебни производства решените са 133 бр. Относителният дял на решените спрямо наблюдаваните досъдебни производства е 94,33 %. През 2018г. се наблюдава запазване на процента на решените спрямо наблюдаваните, тъй като относителният дял за 2017г. е бил 95,54% на решени спрямо наблюдавани.

Общият брой на внесените актове в ТРС за 2018г. е 13 бр. спрямо 13 лица. От тях обвинителните актове са един брой срещу едно лице, споразуменията по чл.381 от НПК са 8 бр. срещу осем лица и 4 бр. предложения по чл.78а от НК срещу четири лица. По отношение на внесените актове в ТРС се наблюдава намаление с 43,47% спрямо внесените през 2017г. За сравнение с предходните години:

-2016г. – 34 акта срещу 54 лица;

-2017г. – 23 акта срещу 26 лица.

Внесените прокурорски актове в съда представляват 9,78 % от всички решени досъдебни производства.

Всички актове са внесени в съда в законоустановения срок.

През 2018г. първо място като относителен дял спрямо всички останали престъпления за региона по прокурорски актове заемат тези по Глава XI „Общоопасни престъпления“ – 10 прокурорски акта срещу 10 лица, и след това с по едни внесен прокурорски акт са:

-Глава VIII „Престъпления против дейността на държавни органи, обществени организации и лица, изпълняващи публични функции“;

-Глава VI „Престъпления против стопанството“;

-Глава V „Престъпления против собствеността“ .

По текстове от НК резултатите са, както следва:

**По Глава XI „Общоопасни престъпления“**

-по чл.343б от НК са внесени 5 бр. прокурорски актове в ТРС срещу 5 лица – 5 споразумения срещу 5 лица;

-по чл.343в от НК са внесени 5 бр. прокурорски актове в ТРС срещу 5 лица – 1 бр. обвинителен акт срещу 1 лице, 1бр. споразумение срещу едно лице и 3 бр. предложения за освобождаване от наказателна отговорност и налагане на административно наказание по чл.78а от НК срещу 3 лица;

**По Глава VIII „Престъпления против дейността на държавни органи, обществени организации и лица, изпълняващи публични функции“**

-по чл.281 от НК е внесен 1 бр. прокурорски актове в ТРС срещу 1 лице –1 бр. споразумения срещу 1 лице;

**Глава V „Престъпления против собствеността“**

-по чл.195 от НК е внесен 1 бр. прокурорски акт в ТРС срещу 1 лице – 1 бр. споразумение срещу 1 лице.

**Глава VI „Престъпления против стопанството“**

-по чл.235 от НК е внесен 1 бр. прокурорски акт в ТРС срещу 1 лице – 1 бр. предложение за освобождаване от наказателна отговорност и налагане на административно наказание по чл.78а от НК срещу 1 лице.

**II.СЪДЕБНА ФАЗА**

***1.Наказателно-съдебен надзор***

Общият брой на внесените актове в ТРС за 2018г. е 13 спрямо 13 лица. От тях един обвинителен акт срещу едно лице, споразуменията по чл.381 от НПК са 8 бр. срещу 8 лица и 4 бр. предложения по чл.78а от НК срещу 4 лица. По отношение на внесените актове в ТРС се наблюдава намаление с 43,47 % спрямо внесените през 2017г. / 23бр. прокурорски акта/.

За сравнение с предходните години:

-2016г. – 34 акта срещу 54 лица;

-2017г. – 23 акта срещу 26 лица.

Всички актове са внесени в съда в законоустановения срок.

Разгледани и решени от Районен съд гр.Трън са две дела по внесени обвинителни актове от РП-Трън, като един от тях е останал за решаване от съда в края на 2017г. Няма останали нерешени дела по обвинителни актове в края на отчетния период. За сравнение през 2017г. са решени 8 бр. дела, а през 2016г. - 28 дела.

По внесените обвинителни актове Районен съд - Трън е одобрил сключено споразумения на основание чл.384 от НПК и е постановил една оправдателна присъда /по внесен обвинителен акт през 2017г. и решен през 2017г., с влязла в сила оправдателна присъда и през 2018г./. Присъдите са влезли в сила.

През отчетния период РП-Трън е внесла в Районен съд - Трън осем Споразумения на основание чл.381 от НПК. Всичките споразумения са одобрени от съда. Споразуменията са били изготвени по инициатива на наблюдаващия прокурор по съответното наказателно производство. В съдържанието на споразумението се отразява постигнатото съгласие по всички въпроси на чл.381, ал.5 от НПК и се внасят в ТРС незабавно след изготвянето им в едно с делото.

Прокурор от Районна прокуратура гр.Трън през 2018г. е внел в РС-Трън четири броя Предложения за освобождаване от наказателна отговорност и налагане на административно наказание на основание чл.78а от НК. Всичките предложения са одобрени и съдът се е произнесъл с решение за налагане на административно наказание „Глоба“.

През 2018г. ТРС не е разглеждал дела по дера на „Съкратено съдебно следствие“ – чл.371, ал.1, т.2 от НПК.

***2.Постановени оправдателни присъди и върнати от съда дела.***

Трябва да отбележим, че и през 2018г. Районен съд гр.Трън не е връщал дела на РП-Трън.

За сравнение през 2016г. са върнати по два броя дела, а през 2017г. също няма върнати от съда дела.

През 2018г. ТРС е постановил една оправдателна присъда, която е влязла в сила. По постановената оправдателна присъда наблюдаващият прокурор е внесъл протест чрез РС-Трън до ОС – Перник, но същия е неуважен от ПОС и присъдата е влязла в сила.

\*По прок. пр-ка № 218/2017г. по описа на РП-Трън, досъдебно производство № 38/2017г. по описа на РУ-Трън на 20.11.2017г. е внесен обвинителен акт в ТРС срещу обв. А. Г. за престъпление по чл.235, ал.6; вр. ал.1, пр.2-ро от НК.

В съдебно заседание от 13.03.2018г. обв. А.Г. е оправдан от РС-Трън.

По така постановената оправдателна присъда е внесен протест от наблюдаващия прокурор чрез РС-Трън до ОС – Перник, който не е уважен от ПОС.

С Решение №26/23.05.2018г. по ВНОХД № 76/2018г. Окръжен съд гр.Перник потвърждава оправдателната присъда на ТРС.

Касае се за частично оправдателна присъда, тъй като Решение № 26 на ПОС по ВНОХД № 76/2018 потвърждава присъдата на ТРС на друго основание- малозначителност по чл. 9 ал.2 от НК.

С протестираната присъда РС-Трън е признал подсъдимия за НЕВИНОВЕН по повдигнатото му от Районна прокуратура- гр. Трън обвинение за това, че:

- на 05.05.2017 г. в землището на с Кожинци, общ.Трън, обл. Перник, отдел 92, подотдел Е1, представляващ имот с кад. № 067002, като секач във Ф“ Бокота-лес“ ООД- гр. София, с редовно писмено позволително, но извън указаните в него количества, е отсякъл от горския фонд на Държавно горско стопанство-Трън, 18 броя дървета от вида бук, представляващи 13 плътни кубични метри , на обща стойност 827.05 лв., като деянието представлява маловажен случай- престъпление по чл. 235 ал.6, вр. ал. 1, пр.2-ро от НК, като е приел че деянието не е доказано от обективна и субективна страна

В решението на въззивната инстанция обаче, ПОС приема, че:

„При всичко това, обаче, направените правни изводи за невиновност на подсъдимия, поради недоказаност на обвинението са неправилни. Подсъдимият в действителност е невиновен, но поради съвсем различни съображения.

По делото безспорно е установено в землището на кое село и в кой отдел свидетелят Г., като \*\*\* е имал право да реже и извозва дървесина. Установено е, че е притежавал надлежно разрешително въз основа на договор със собствениците и РДГ Кюстендил. Границите на сечището са очертани от оторизирания лесовъд- свидетелката Р.. Безспорно е установено и това, че физически рязането на дърветата е било възложено на подсъдимия и неговите баща и брат. Никой друг не е извършвал такава дейност. При така изяснената фактическа обстановка, районен съд Трън е направил необосновани и незаконосъобразни правни изводи относно авторството на деянието. За настоящият състав, е безспорно, че след като при проверката на свидетелите Л. и С. е установено наличие на рязани дървета без съответна контролна горска марка на дънера им и след като това е в местност за която Г. е имал позволително и единствените, които са рязали са наетите от него подсъдим и неговите баща и брат, то авторството на подсъдимия Г. е доказано безспорно. В този смисъл са и неговите обяснения и показанията на другите двама резачи.

Въпреки така изложеното, протестираната присъда следва да се потвърди на друго основание, тъй като макар и формално деянието да осъществява признаците на престъплението по чл.235 НК, поради своята малозначителност то не е обществено опасно. Налице е хипотезата на чл.9, ал.2 предл. първо от НК.“

Поради това, следва да се приеме, че обвинението е било доказано, но оправдателната присъда е постановена на осн. чл.9 ал.2 от НК, а не поради недоказаност на обвинението.

***3.Гражданско-съдебен надзор***

През 2018г. прокурорът от РП-Трън се е явявал в петнадесет заседания по девет граждански дела.

Делата са, както следва:

\*по Закона за закрила на детето – шест броя дела;

\*по ГПК – чл.542 – две дела;

\*по СК – чл.132, ал.1 и чл.143 – едно дело.

За сравнение:

-през 2017г. - 2 бр. граждански дела с 4 съдебни заседания;

-през 2016г. – 3 бр. граждански дела в 7 бр. съдебни заседания;

През 2018г. прокурор от РП-Трън не е предявявал искове и не са прилагани разпоредбите на чл.83а-83е от ЗАНН за налагане от съда на имуществени санкции на юридически лица.

***4.Осъдителни решения срещу Прокуратурата на РБ на основание Закона за отговорността на държавата и общините за вреди.***

 През 2018г. в Районна прокуратура гр.Трън няма постановени осъдителни решения по Закона за отговорността на държавата и общините за вреди.

***5.Изпълнение на наказанията и другите принудителни мерки***

През отчетната 2018г. Районна прокуратура гр.Трън е получила и привела в изпълнение 8 бр. присъди срещу 8 лица.

За сравнение с предходните години:

-през 2017г. – 13 бр. присъди срещу 13 лица;

-през 2016г. – 12 бр. присъди срещу 12лица, т.е забелязва се намаление на получените и приведени в изпълнение присъди в сравнение с 2016г.

Всички присъди са изпратени за изпълнение в законоустановения тридневен срок.

Районна прокуратура гр.Трън е изпратила за изпълнение на съответните институции присъдите за наложени наказания по лица, както следва:

-Пробация – 1 бр. присъда за едно лице;

-Лишаване от право да управлява МПС – 5 бр. присъди за 5 лица;

-Лишаване от свобода-ефективно – 3 присъди за три лица.

Две присъди са изпратени за изпълнение по делегация на съответната компетентна прокуратура. В РП-Трън през 2018г. е получена една присъди за изпълнение по делегация от друга прокуратура.

През 2018г. пробационния съвет с район на действие Община – Трън е провел 12 заседания, за които са съставени съответните протоколи. На всички заседания на пробационния съвет е присъствал прокурор от РП-Трън.

По време на изтърпяване на наказанията от осъдените лица не е имало съществено нарушение на съответните пробационни мерки. Осъдените лица стриктно са спазвали задълженията си за регистрация по настоящ адрес и са се явявали на предварително уговорените и съобразени с работното им време ежемесечни срещи с пробационен служител.

За периода няма произнасяне на прокурор по същия надзор на основание чл.417 от НПК по молба на лишени от свобода.

**III.ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА МЕХАНИЗМА ЗА СЪТРУДНИЧЕСТВО И ПРОВЕРКА. СПЕЦИАЛЕН НАДЗОР И НАКАЗАТЕЛНИ ПРОИЗВОДСТВА, ОБРАЗУВАНИ ЗА НЯКОИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС.**

През 2018г. прокурорите от РП-Трън не са наблюдавали дела от особен обществен интерес и дела срещу лица, заемащи държавни длъжности.

И през този отчетен период няма взети наказателни дела на специален надзор.

Съгласно концепциите на Европейската комисия се налагат принципите на специализация и екипност при разследването на досъдебни производства от страна на прокурорите, както и на разследващите полицаи при разследване на по-тежки дела. Значително намалява тенденцията за преминаване границата на РБългария, подсъдна на РП-Трън, от чужденци, предимно иракски, афганистански и сирийски граждани, на неопределените за това места и евентуален трафик на хора. Тъй като тези дела се явяват със сложна фактическа и правна обстановка по-голямата част от тях се възлагат на следователи. Съгласно НПК задължително се иска служебна защита на чужденците и преводачи. За нуждите на разследването на тези дела най-често трябват преводачи от иврит, каквито на територията на Пернишка област няма, което затруднява повече разследването и приключването на досъдебните производства.

**V.АДМИНИСТРАТИВНА И КОНТРОЛНО-РЕВИЗИОННА ДЕЙНОСТ.**

През 2018г. в Районна прокуратура гр.Трън е работил един прокурор – Административен ръководител – Районен прокурор. Със Заповед № 438/31.10.2017г. на И.ф. Окръжен прокурор, прокурор Йордан Ченков е командирован в Районна прокуратура гр.Перник. В прокуратурата по щат работят петима служители - един главен счетоводител, двама съдебни деловодители, един призовкар, който през отчетната година /м.април/ е пенсиониран и един чистач.

Прокурорите от РП-Трън работят с един разследващ полицай от РУ МВР – Трън, разследващи полицаи от ГПУ-Калотина, които разследват досъдебните производства на ГПУ-Трън и следователи от Следствен отдел към Окръжна прокуратура гр.Перник.

През 2018г. е извършена комплекса ревизия от Окръжна прокуратура гр.Перник за дейността на РП-Трън за 2017г. Целта и обхвата на ревизията е бил цялостен анализ и оценка за организацията на административната дейност, на организацията на образуването и движението на преписките и делата, както и приключването им в определените срокове и анализ на решените дела и преписки в прокуратурата.

При проверката е констатирано, че е създадена добра организация на работата по преписките и досъдебните производства, спазвани са разпоредбите на НПК при извършването и приключването на предварителните проверки, няма дела извън сроковете за разследване, не са установени нарушения, поради което и не са правени препоръки за тяхното отстраняване.

Всички прокурорски актове са изготвени в законния срок, не са констатирани съществени нарушения и слабости при изпълнение на присъдите и другите принудителни мерки.

Дадена е добра оценка за работата на прокурорите и служителите от РП-Трън, поради което не са правени препоръки за отстраняване на допуснати нарушения.

**VI.НАТОВАРЕНОСТ НА ПРОКУРОРСКИТЕ И НА СЛЕДСТВЕНИТЕ ОТДЕЛИ.**

През 2018г. в Районна прокуратура гр.Трън е работил един прокурор. Общият обем на прокурорската дейност е както следва:

-общ обем на прокурорската дейност – 1054бр., от тях:

 \*прокурорски актове и дейности по всички надзори – 981бр.

 \*прокурорски актове внесени в съда – 13бр.

 \*общо участия в съдебни заседания – 60 бр.

-общо наблюдавани ДП – 141 бр.

-общо решени ДП – 133 бр.

Актуалната средна натовареност през 2018г. на един прокурор, при реално работил един прокурор е 1054 произнасяния.

За сравнение през 2017г. при работили 1.83 прокурора актуалната натовареност е 636,6 произнасяния, а през 2016г. при реално работили 1,4 прокурори актуалната средна натовареност на един прокурор е била 840,7 бр. произнасяния, следователно натовареността през последните три години се движи почти в едни и същи параметри.

Районна прокуратура гр.Трън, съвместно с Районен съд гр.Трън и през 2018г. взе участие в Образователната програма „Съдебна власт-информиран избор и гражданско доверие. Отворени съдилища и прокуратури“ за учебната 2017/2018г.

Лекциите се провеждат съгласно предварително изготвен график – програма с учениците от VIII-XII клас на Средно общообразователно училище „Гео Милев“ гр.Трън, както и чрез организирани посещения в РП-Трън и РС-Трън.

И през 2018г. в изпълнение на Заповед № РД-02-29/31.10.16г. на Главен прокурор на РБългария, съгласно Правилата за прием на граждани в Районна прокуратура-Трън се изготвя график за прием на граждани, които се записват във входящия дневник за прием на граждани, съдържащ необходимите реквизити.

През изминалата 2018г. редовно се организираха работни срещи, като инициатор на тези срещи бе РП-Трън.

Проведоха се работни срещи във връзка с работата по досъдебните производства за нарушение на закона за горите, работата и взаимодействието в граничната зона и престъпленията свързани с трафика на бежанци, организацията на работата и взаимодействието между РПУ, ГПУ и РП-Трън по всички видове досъдебни производства.

**РАЗДЕЛ IV**

**ДЕЙНОСТ НА ТЕРИТОРИАЛНИТЕ ПРОКУРАТУРИ И НА ВЪРХОВНАТА АДМИНИСТРАТИВНА ПРОКУРАТУРА ПО АДМИНИСТРАТИВНО СЪДЕБНИЯ НАДЗОР И НАДЗОРА ЗА ЗАКОННОСТ**

В изпълнение на Указанията на Главен прокурор на РБългария, Плана на Върховна административна прокуратура, Плана на Окръжна прокуратура – Перник за 2018г., прокурорът отговарящ по надзора за законност е проверил всички административни актове /индивидуални, общи и нормативни/, издадени от местните органи на властта /Кмет и Общински съвет/, както и разпореждания на органите на местната власт в гр.Трън с имоти общинска собственост и отдаване под наем на такива за периода 01.01.2018-31.12.2018г.

През отчетния период прокурорът отговарящ по надзора за законност е образувал 19 преписки, като една от тях е останала нерешена в края на отчетния период.

През 2018г. прокурорът отговарящ по надзора за законност е проверил 144 бр. административни актове, издадени от Кмета на общината и Общинския съвет.

През отчетния период във връзка с Разпореждане на ВАП е извършена проверка по реда на надзора за законност, относно спазването на разпоредбите на Закона за предучилищното и училищно образование, в частта относно правомощията на кметовете за контрол и налагане на санкции по чл.8; вр. чл.56 и чл.256, ал.1, т.2 и чл.347 от ЗПУО. При проверката бе установено, че Община – Трън контролира и санкционира дейностите по чл.347, ал.5 и 6 от ЗПУО. Контрола е възложен на зам.кмета по социалните дейности на общината.

По Разпореждане на ВАП е извършена проверка по реда на надзора за законност в Община – Трън, относно спазване на Наредбата за регистрация, стопанисването и контрола на кучетата /НРСКК/. От извършената проверка е установено, че няма съставени актове и издадени наказателни постановления за нарушение на Закона за ветеринарно медицинската дейност и НРСКК на Община-Трън.

През 2018г. няма установени закононарушения по реда на надзора за законност.

**РАЗДЕЛ VI**

**ДЕЙНОСТ ПО ИЗПЪЛНЕНИЕ НА КОМУНИКАЦИОННАТА СТРАТЕГИЯ НА СЪДЕБНАТА ВЛАСТ 2014-2020г., ПРИЕТА С РЕШЕНИЕ НА ВСС ПО ПРОТОКОЛ №10/05,03,2015Г.**

Създаването на Комуникационна стратегия на съдебната власт в България е част от комплекса от мерки, насочени към подобряване на нейната работа, повишаването на доверието в нея и гарантирането на правовия ред в страната. Комуникационна стратегия е разработена едновременно с приемането на Актуализираната стратегията за продължаване реформата в съдебната система и цели повишаване на доверието във върховенството на закона и независимостта на съдебната власт чрез активна комуникация на действията за нейното реформиране и усъвършенстване.

Стратегията е съобразена със специфичните законови изисквания за дейността на държавното обвинение и на следствието. Предоставянето на информация от Прокуратурата към медиите се извършва при спазване разпоредбите на Закона за достъп до обществена информация, Закона за защита на класифицираната информация, Закона за защита на личните данни, Закона за съдебната власт и Наказателно-процесуалния кодекс. Стратегията определя каналите за комуникация, функциите на говорителя на главния прокурор, на говорителите на отделните звена на Прокуратурата, техните права и задължения, както и специфичните изисквания за съдържанието на съобщенията, които този орган на съдебната власт излъчва към медиите. Комуникацията между прокурори и медии трябва да се основава на принципите - свобода на изразяване и свобода на пресата, задължение за поверителност, право на информираност, прозрачност, право на личен живот и достойнство, тайна на разследването, презумпция за невинност, равнопоставеност на страните, права на защита и справедлив процес.

Със Заповед № 147/22.04.2016г. на Административен ръководител – Окръжен прокурор при Окръжна прокуратура гр.Перник са утвърдени Правила за медийна комуникация в ОП-Перник.

Съгласно по-горе цитираната Заповед Районна прокуратура гр.Трън ежеседмично изпраща информация до ОП-Перник за внесени в съда прокурорски актове, искания за МНО „Задържане под стража“, сключени споразумения, постигнати осъдителни присъди и внесени протести.

**РАЗДЕЛ VII**

**ПРИОРИТЕТИ В ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ**

1.Подобряване на качеството и ефективноста на работа:

- при предварителните проверки, извършвани най- често от органите на МВР, чрез контрол върху срочноста, както и качеството на проверките, което да доведе до повишаване на разкриваемоста.

- информираност на прокурора по отношение на първоначалните и неотложни следствени действия, при бързите, незабавните и по общия ред досъдебни производство, с оглед ефективно ръководство и надзор още в началния етап на разследване.

- непрекъснат контрол върху работата на разследващите органи и по досъдебните производства, с оглед постигане на пълно, всестрано и обективно разследване и разкриване на обективната истина.

- повишаване качеството на прокурските актове/ обвинителни актове и постановления/, с оглед недопускане на върнати или отменени актове и оправдателни присъди, анализ и обсъждане на причините и какви действия да бъдат предприети.

- организацията на работата в самата прокуратура- чрез стрикто спазване на системата за случайно разпределение, коректно отразяване в УИС, запазване на организацията за дежурства на прокурорите .

2.Подобряване на взаимодействието с останалите правоохранителни, контролни и административни органи, чрез:

- организиране на работни срещи за обсъждане на проблемите и предприемане на конкретни мерки.

- пълноценно използване на възможностите на органите, осъществяващи административна /по реда на надзора за законност/, и административно наказателна дейност, когато не може да се обективира престъпление от общ характер.

 - по- пълно използване на възможностите на прокурора по чл. 145 ал.1 т.1,2,3 и 5 и 6 от Закона за съдебната власт, а именно: да изисква документи, сведения, обяснения, да възлага извършването на проверки и ревизии, лично да извършва проверки, да изпраща материалите на компететентни органи , когато установи, че има основания за търсене на отговорност или прилагане на мерки, които не може да осъществи лично, да прилага предвидените от закона мерки при наличие на данни, че може да бъде извършено престъпление от общ характер или друго закононарушение.

3.Като приоритетни области за работа следва да се посочат производствата, касаещи свързаните с охраната на държавната граница /нелегално преминаване/ и пребиваване на територията на страната, и свързаните с тях незаконни дейности като каналджийство и подпомагане на незаконното пребиваване на чужденци, както и престъпленията в горското стопанство и незаконната сеч.

4. По пълноценно да се използват възможностите на бързото досъдебно производство, на споразумението и съкратеното съдебно следствие, като форми на бързо и ефикасно правосъдие

 **АДМИНИСТРАТИВЕН РЪКОВОДИТЕЛ-**

 **РАЙОНЕН ПРОКУРОР:…………….**

 **/КРАСИМИР ПЪРВАНОВ/**